cyanic-selkie/wikianc huggingface dataset:
Jētalande
Vēsture
Vikingu laikos Jētalandes dienvidu daļas teritorijā izveidojās daudzas mazas valstiņas (Kinda, Tveta, Vista, Vedbo, Tjust, Sevede, Aspeland, Handbörd, Möre, Värend, Finnveden, Njudung), kas ieguva "Mazās zemes" jeb Smolandes (Småland) nosaukumu. Zviedru ķēniņš Magnuss Eriksons pakļāva Smolandi ap 1350. gadu. Zviedrijas valdnieka oficiālais tituls bija "zviedru, gotu un vendu ķēniņš" (Sverigis, Göthes och Wendes Konung). 1645. gadā Zviedrija atņēma Dānijas-Norvēģijas karalistei Gotlandi, bet 1658. gadā pēc Otrā Ziemeļu kara Skoni, Hallandi, Blēkingi, kā arī Būhuslēni. Pakapeniski tās sāka uzskatīt par Jētalandes daļu.
Tallinas Tehnoloģiju universitāte
Tallinas Tehnoloģiju universitāte (et, saīsināti TTÜ) ir vienīgā tehniskā universitāte Igaunijā, dibināta 1918. gadā. To uzskata par vadošo universitāti inženierzinātnēs, uzņēmējdarbībā un valsts pārvaldē. Tallinas Tehnoloģiju universitātei ir arī koledžas Tallinā, Tartu, Kuresārē un Kohtla-Jervē.
Kristofers Sembroski
Kristofers Sembroski (Christopher Sembroski, dzimis ) ir ASV datu inženieris, ASV Gaisa Spēku karavīrs, kosmiskais tūrists. 2021. gadā viņš veica kosmisko lidojumu ar Inspiration4.
Biogrāfija
Kristofers Sembroski uzauga Kanapolisā, Ziemeļkarolīnā. Viņu interesēja kosmoss, astronomija, raķešu modelēšana. Koledžas laikā viņš kā brīvprātīgais darbojās bezpeļņas organizācijā ProSpace, kas aģitēja par privātajiem kosmiskajiem lidojumiem.
Pēc koledžas beigšanas Sembroski iestājās ASV Gaisa Spēkos un dienēja par elektromehāniķi Malmstromas Gaisa spēku bāzē Grītfollsā. Viņš apkalpoja Minuteman III  starpkontinentālās ballistiskās raķetes. Aktīvo dienestu viņš atstāja 2007. gadā. Pēc tam Sembroski Embri-Ridla Aeronautikas universitātē ieguva bakalaura grādu profesionālajā aeronautikā. Līdz lidojumam kosmosā Sembroski strādāja Lockheed Martin Sietlā par datu inženieri.
2021. gada sākumā uzņēmējs Džereds Aizekmens nopirka četras apkalpes locekļu vietas kosmosa kuģi Crew Dragon misijā Inspiration4, lai savāktu ziedojumus 100 miljonu ASV dolāru apmērā Svētā Jūdas bērnu pētniecības slimnīcai Memfisā bērnu vēža izpētei. Viena no apkalpes vietām tika izlozēta loterijā starp ziedotājiem slimnīcai. Tajā uzvarēja kāda neuzrādīta persona, kas atdeva savu vietu draugam Kristoferam Sembroski, kurš arī bija viens no izlozes dalībniekiem.
Kristofera Sembroski kosmiskais lidojums sākās 2021. gada 16. septembrī, esot kosmosa kuģa Inspiration4 misijas speciālistam. Kopā ar viņu kosmosā devās Džereds Aizekmens, Šāna Proktore un Heili Arseno. Šis bija pirmais orbitālais lidojums, kurā visi kosmosa kuģa apkalpes dalībnieki bija neprofesionāli kosmonauti. Nolaižamais aparāts uz Zemes atgriezās 18. septembrī, autonomā lidojumā pavadot nepilnas trīs dienas.
ASV Valsts departaments
ASV Valsts departaments (en) ir Amerikas Savienoto Valstu valdības izpildvaras struktūrvienība, kas atbild par ASV starptautiskajām attiecībām, tās analogs citās valstīs ir ārlietu ministrija.
Valsts departaments tika dibināts 1789. gadā, un tas bija pirmais izpildvaras departaments. Tā vadība atrodas Harija Trumena ēkā, Vašingtonā, tikai dažu kvartālu attālumā no Baltā nama. Departamentu pārvalda ASV valsts sekretārs.
Meža Strodi
Meža Strodi ir ciems Varakļānu novada Murmastienes pagastā. Atrodas pagasta austrumos 12,1 km no pagasta centra Murmastienes, 7,8 km no novada centra Varakļāniem un 210,7 km no Rīgas.
Stellera sīlis
Stellera sīlis (Cyanocitta stelleri) ir vidēja lieluma vārnu dzimtas (Corvidae) putns, kas sastopams Ziemeļamerikas rietumos. Izdala 13 pasugas. Tā tuvākais radinieks ir zilais sīlis, ar kuru reizēm hibridizējas reģionos, kur abu sugu izplatība pārklājas.
Izplatība
Izplatīts plašā areālā gar Klusā okeāna krastu no Aļaskas dienvidiem pāri Klinšu kalniem, sasniedzot Meksiku un Centrālameriku. Austrumu virzienā areāls sasniedz Kolorado austrumus. Stellera sīlis sastopams Kanādas rietumos un centrālajā daļā, ASV rietumos, Meksikā, Gvatemalā, Salvadorā, Hondurasā un Nikaragvā.
Izskats
Stellera sīlis ir vidēji liels, masīvs vārnu dzimtas putns ar noapaļotiem spārniem un garu asti. Ķermeņa garums 30—34 cm, spārnu plētums 44—48 cm, svars 100—142 g.
Ķermeņa apspalvojums, spārnus ieskaitot, koši zils, galva, kakls un plecu ogļu melni (dažām pasugām melna ir visa mugura, bet citām zila ir ne tikai mugura, bet arī cekuls ). Spārni raibumoti ar melnām, smalkām šķērssvītrām un gaišāk ziliem punktiem, radot dzirksteļojošu iespaidu.
Uz galvas labi pamanāms, trīsstūrveida cekuls, kas bieži stāv izsliets stāvus gaisā. Virs acs balta uzacs (atkarībā no pasugas uzacs svītra var būt samērā plata vai ļoti tieva, vai tā var nebūt vispār), piere zili vai balti svītrota, vai melna. Spēcīgais, melnais knābis taisns un samērā garš, gals viegli noliekts. Abi dzimumi izskatās līdzīgi, vienīgi mātītei spārnu šķērssvītras smalkākas un šaurākas. Jaunajiem putniem galva un pleci ir nevis melni, bet tumši pelēki, kā arī to cekuls ir īsāks.
Uzvedība
Stellera sīlis mājo kalnos, 1000—3500 m virs jūras līmeņa joslā. Galvenokārt uzturas skujkoku un jauktu koku mežos, bet sastopams arī lapu koku mežos, parkos un augļu dārzos. Tā kā sīlis nebaidās no cilvēkiem, to bieži var novērot tūrisma atpūtas vietās. Stellera sīlis kopumā ir nometnieks, lai gan populācijas, kas ligzdo augstāk kalnos, ziemas periodā migrē lejup.
Stellera sīlis ir ļoti sabiedrisks. Uzturas baros, kas var būt dažādos lielumos. Bars ir skaļš un kustīgs. Īpatņi savstarpēji mēdz ķīvēties un plēsties, cīņas notiek pat gaisā, lidojuma laikā. Stellera sīlis ir ļoti veikls un akrobātisks lidotājs, spējot lidot arī ar kājām gaisā. Barā sīļi jūtas droši, jo visi kopā mēdz uzbrukt ienaidniekam, to knābjot un dzenot. Piemīt izcilas spējas atdarināt dažādas skaņas: citu sugu putnus, vāveres, kaķus, suņus, cāļus un mehāniskās ierīces.
Barība
Stellera sīlis ir visēdājs. Barojas galvenokārt ar riekstiem, priežu sēklām un zīlēm. Barojas arī ar nelieliem bezmugurkaulniekiem. Pie izdevības ne tikai izēd no citu putnu ligzdām olas un mazuļus, bet arī medī mazākus pieaugušos putnus, piemēram, mazo dzilnīti un tumšacu junko. Barību meklē uz zemes un kokos, apmeklē arī izgāztuves un atkritumu tvertnes.
Ligzdošana
Stellera sīļi veido monogāmus, ilgstošus pārus. Kad pāris pavasarī pēc riesta rituāla izveidojies, tas kādā kokā kopīgi izvēlas ligzdai vietu (3—12 m augstumā, lai gan var būt arī zemāk) un to kopīgi būvē. Ligzdai ir kausveida forma, veidota no dubļiem, zariem, saknēm, lapām, sūnām un augu šķiedrām. No iekšpuses izklāta ar priežu skujām, smalkām saknītēm un matiem. Ligzdas tuvumā pāris dominē pār citiem bara locekļiem. Dominance samazinās, jo tālāk no ligzdas pāris atrodas. Tādēļ barā dominance nepārtraukti mainās, veidojot samērā sarežģītas bara savstarpējās attiecības. Sezonā viens perējums.
Dējumā ir 2—6 gaiši zilizaļas olas ar brūniem raibumiņiem. Inkubācijas periods ilgst apmēram 16 dienas. Perē galvenokārt mātīte, lai gan tēviņš arī mēdz īslaicīgi perēt. Par mazuļiem rūpējas abi vecāki. Jaunie putni lidot sāk apmēram 3 nedēļu vecumā. Reizēm hibridizējas ar zilo sīli. Dzīves ilgums savvaļā var sasniegt 16 gadus.
Sistemātika
Stellera sīlim ir 13 pasugas:
Meški
Meški ir ciems Kaunatas pagastā, Rēzeknes novadā. Atrodas 271 km attālumā no Rīgas.
Apdzīvotā vieta atrodas pie reģionālā autoceļa P55 (Rēzekne_Dagda). Ciema apkārtnē atrodas Rāznas ezers.
Eesti Energia
AS Eesti Energia ir Igaunijas valstij piederošs enerģētikas uzņēmums, kas nodarbojas ar elektroenerģijas, siltuma un degvielas ražošanu, sadali un pārdošanu. Uzņēmums ir dibināts 1939. gadā. Tā galvenais birojs atrodas Tallinā.
Uzņēmuma grupas darbība izvērsta Igaunijā, Latvijā, Lietuvā, Polijā, Somijā, Jordānijā un ASV. Igaunijā uzņēmums darbojas ar zīmolu Eesti Energia, bet ārvalstīs — Enefit. Baltijas jūras reģionā uzņēmums iesaistīts elektroenerģijas tirgū, Igaunijā — arī gāzes tirgū, bet starptautiski tas darbojas degvielas tirgū.
Eesti Energia ir pasaulē vadošais degslānekļa pārstrādes uzņēmums, kas savas tehnoloģijas eksportē arī uz citām valstīm. Grupai piederošās Narvas spēkstacijas nodrošina lielāko daļu Igaunijā saražotās elektroenerģijas (11 TWh gadā). Ar atjaunīgo enerģiju nodarbojas Eesti Energia meitas uzņēmums Enefit Green.
Vēsture
Uzņēmuma priekštecis bija akciju sabiedrība Elektrikeskus, kas dibināta 1939. gada 8. maijā. Uzņēmuma mērķis bija veikt Igaunijas elektrifikāciju. Tika uzbūvētas elektrolīnijas, kā arī sākta jaunu elektrostaciju projektēšana.
1945. gadā uzņēmums tika pārdēvēts par Eesti Energia. 1949. gada 22. janvārī darbu sāka elektrostacija Kohtla-Jervē. Tā bija pirmā spēkstacija, kas izmantoja jaunu degslānekļa pārstrādes tehnoloģiju.
Strauja attīstība notika 1960. un 1970. gados kad tika izveidotas un darbu sāka jaunas elektrostacijas. Pie Narvas līdz 1973. gadam tika uzbūvēts unikālu degslānekļa spēkstaciju komplekss, kura kodolu veidoja Narvas elektrostacijas. 1980. gadā Eesti Energia uzsāka naftas produktu ieguvi no degslānekļa.
1998. gadā Eesti Energia tika reorganizēts no valsts uzņēmuma uz akciju sabiedrību. 1998. un 1999. gadā no Eesti Energia atdalīti un privatizēti elektrības sadales uzņēmumi Läänemaa Eletrivõrk un Narva Elektrivõrk. 1999. gadā Igaunijas valdība 51 % degslānekļa ieguves uzņēmuma Eesti Põlevkivi kapitāldaļu nodeva Eesti Energia meitas uzņēmumam Narva Elektrijaamad.
1995. gadā Igaunijas valdība sāka sarunas ar Northern States Power Company meitas uzņēmumu NRG Energy par kopuzņēmuma dibināšanu ar Eesti Energia meitas uzņēmumu AS Narva Elektrijaamad, kas pārvaldīja Narvas elektrostacijas. 2000. gadā noslēgts līgums, NRG Energy iegūstot 49 % kapitāldaļu uzņēmumā Narva Elektrijaamad. Šo darījumu asi kritizēja iedzīvotāji un politiskā opozīcija. Kad NRG Energy galīgajā termiņā neveica darījuma maksājumu, 2002. gada 8. janvārī Igaunijas valdība atcēla vienošanos. 2002. gada 21. augustā NRG Energy Londonas tiesā iesniedza prasību atlīdzināt zaudējumus no atceltā darījuma 100 miljonu sterliņu mārciņu apmērā, taču šī prasība tika noraidīta.
2003. gadā Igaunijas valdība nodeva atlikušās 49 % Eesti Põlevkivi kapitāldaļas Eesti Energia. Arī Narva Elektrijaamad 51 % kapitāldaļu tika nodota Eesti Energia.
2003. gadā Eesti Energia mēģināja privatizēt Lietuvas elektrības sadales uzņēmumus Rytu Skirstomieji Tinklai un Vakaru Skirstomieji Tinklai. Kaut gan Eesti Energia tika izpildījusi privatizācijas kritērijus un bija vienīgais solītājs privatizācijas pēdējā posmā, Lietuvas valdība apturēja privatizāciju.
2006. gadā Eesti Energia sāka tirdzniecību Nord Pool Spot elektroenerģijas biržā, iegādājoties Somijas tirdzniecības uzņēmumu Solidus Oy. Tajā pašā gadā sākta elektroenerģijas pārdošana Latvijā un gadu vēlāk Lietuvā. Uzņēmums 2006. gadā sāka degslānekļa aktivitātes starptautiski. Tajā gadā Jordānijā tika izveidots meitas uzņēmums Jordan Oil Shale Energy. Saprašanās memorands starp Eesti Energia un Jordānijas valdību tika parakstīts 2006. gada 5. novembrī. Koncesijas līgums tika parakstīts 2010. gada 11. maijā Jordānijas premjerministra Samira Zaida al-Rifai un Igaunijas premjerministra Andrusa Ansipa klātbūtnē. 2011. gada martā Eesti Energia iegādājās 100 % Jūtā bāzēta degslānekļa ieguves uzņēmuma Oil Shale Exploration Company (tagad Enefit American Oil) kapitāldaļu.
Kepler-7b
Kepler-7b ir citplanēta, kas atrodas Liras zvaigznājā. Planēta riņķo ap Kepler-7 zvaigzni 0,06 AU attālumā. 1 gads uz planētas ilgst tikai 4,88 diennaktīs. Planētas masa sastāda 0,433 Jupitera masas, bet tās rādiuss 1,478 reizes lielāks nekā Jupiteram. Aprēķini rāda, ka Kepler-7b vidējais blīvums ir apmēram 0,181 g/cm³, t.i. mazāk par vienu septiņpadsmito daļu no Jupitera blīvuma. Tas nozīmē, ka tā ir viena no "irdenākajām" pašlaik zināmajām planētām. Gāzveida gigants tiek ieskaitīts karsto jupiteru klasē.
Eesti Energia
Vēsture
2016. gadā Eesti Energia pieņēma jaunu stratēģisko plānu palielināt ieņēmumus un rentabilitāti laikā, kad enerģijas cenas ir zemas. Piecos gados bija paredzēts dubultot alternatīvās enerģijas ražošanu. Tika plānota vēja, saules, biomasas un degslānekļa gāzes enerģijas ražošanas palielināšana. Īstenojot stratēģisko plānu, jūnijā visi Eesti Energia atjaunīgās enerģijas ražotāji tika apvienoti vienā uzņēmumā Enefit Taastuvenergia OÜ (tagad Enefit Green). Gatavojoties apvienot Narvas elektrostacijas un degslānekļa eļļas operācijas vienā uzņēmumā, 1. jūlijā Eesti Energia Narva Elektrijaamad tika pārdēvēts par Enefit Energiatootmine. 2016. gadā Eesti Energia Tehnoloogiatööstus AS tika apvienots ar Eesti Energia Hoolduskeskus AS un Eesti Energia Testimiskeskus AS, iegūstot jaunu nosaukumu Enefit Solutions AS. 30. novembrī grupa par aptuveni 100 tūkstošiem EUR iegādājās 10 % SIA Enefit Power & Heat Valka kapitāldaļu, tādējādi kļūstot par Eesti Energia pilnībā piederošu uzņēmumu. Decembrī Enefit Power & Heat Valka kapitāldaļas tika pārdotas citam meitas uzņēmumam Enefit Taastuvenergia OÜ. 2017. gada janvārī pie Enefit Energiatootmine tika pievienots Eesti Energia Õlitööstus AS, kas no degslānekļa ražoja šķidro degvielu un retores gāzi. 2018. gada 29. maijā paziņots, ka Enefit Green iegādāsies atjaunīgās enerģijas uzņēmumu Nelja Energia (4 Energia), kas darbojas Igaunijā, Latvijā un Lietuvā. 6. novembrī darījumu atļāva Igaunijas konkurences padome, un Nelja Energia iegāde tika pabeigta.
Putorana
Putorana (ru) ir kalnu masīvs (plato) Krievijas ziemeļos, Vidussibīrijas plakankalnes augstākā daļa tās ziemeļrietumos. Administratīvi ietilpst Krasnojarskas novada Taimiras Dolganu-Ņencu rajonā un Evenku rajonā. Nosaukums, domājams, cēlies no evenku valodas vārda пэтэроми — ‘dūmojošs’ (mākoņu ieskauts). Putoranas kalnu vidusdaļā izveidotais Putoranas rezervāts ir UNESCO Pasaules mantojuma vieta. Putoranā atrodas Krievijas ģeogrāfiskais centrs — Vivi ezers.
Eesti Energia
Vēsture
2020. gada 2. jūlijā Tootsi vēja parks tika atdalīts kā Eesti Energia meitas uzņemums.
Putorana
Daba
Plato stiepjas ap 700 km garumā gar Vidussibīrijas plakankalnes ziemeļu daļu, dienvidos par plato robežu tiek uzskatīts Ziemeļu polārais loks. Ziemeļos plato paceļas virs Ziemeļsibīrijas zemienes ar līdz 500 m augstu nogāzi. Putoranas augstākais kalns ir Kameņs (1701 m).
Kepler-7b
Planēta tika atklāta ar teleskopu "Kepler" un par tās atklāšanu astronomu grupa, kas strādā Kepler programmā, paziņoja 2010. gada 4. janvārī. 2013. gadā astronomiem izdevās sastādīt planētas mākoņu segas karti.
Putorana
Daba
Plato atrodas subarktiskā klimata joslā uz taigas un tundras robežas. Novērojams izteikts augstuma joslojums — zemākās vietās (līdz 350 m augstuma ziemeļos un 500 m dienvidos) izplatīti lapegļu skrajmeži un egļu meži, augstāk un tālāk ziemeļos — kalnu tundra un arktiskais akmeņainais tuksnesis ar nelieliem ledājiem.
Dažādīga dzīvnieku valsts: mīt lūsis, ziemeļbriedis, sabulis, lidvāvere, alnis, lācis, āmrija u.c. Upes bagātas ar zivīm.
Haklberija Fina piedzīvojumi
"Haklberija Fina piedzīvojumi" (en) ir amerikāņu rakstnieka Marka Tvena romāns.
1884. gada decembrī tas tika izdots Anglijā, savukārt 1885. gada februārī — ASV. "Haklberija Fina piedzīvojumi" tiek uzskatīts par vienu no labākajiem amerikāņu romāniem. Grāmata ir sarakstīta no Haklberija Fina, Toma Sojera drauga un divu citu Tvena darbu stāstītāja, skatupunkta. Tas ir tiešs turpinājums 1876. gada romānam "Toma Sojera piedzīvojumi" (The Adventures of Tom Sawyer). "Haklberija Fina piedzīvojumi" ir populārs darbs lasītāju vidū, tāpat tas ir populārs literatūrkritiķu pētīšanas objekts jau kopš darba izdošanas. Darbs ticis kritizēts tā rupjās valodas dēļ, 20. gadsimtā darbs kļuva vēl strīdīgāks rasu stereotipu un biežās vārda "nigger" (aizvainojošs melnādaino apzīmējums) izmantošanas dēļ, neskatoties uz spēcīgajiem argumentiem, ka darba galvenais varonis ir antirasistisks.
Ruskuļi
Ruskuļi var būt:
Josefsvoboda
Josefsvoboda (cz), zināma arī kā CARS (no en), ir Čehijas vasaras polārstacija Arktikā. Izvietojusies Svalbāras arhipelāga lielākās salas Špicbergenas vidienē. Stacija pieder Česke Budejovices Dienvidčehijas universitātei un veidojas no trijām atsevišķām daļām — ekspedīciju bāzes «Jūliusa Pajera nams» Longjērbīenes pilsētā, lauka nometnes Nostocas netālu no Piramidenes un izpētes jahtas Clione. Stacija nosaukta par godu čehu izcelsmes kanādiešu ekologam, Toronto universitātes profesoram Josefam Svobodam.
Vēsture
Čehoslovākijas zinātnieki pētījumus Svalbārā veikuši jau 1980. gados. Pirmā stacija Petuniabuktas rietumu daļā tika izveidota 2007. gadā. Kā lauka nometne tika izmantota Krievijas uzņēmumam Arktikugol piederošais mednieku namiņš 6 km uz ziemeļiem. 2015. gadā tika uzbūvēta jaunā lauka nometne Nostoca. Stacijas galvenā mītne «Juliusa Pajera nams» Longjērbīenē tika atklāta 2013. gadā; nosaukta par godu čehu izcelsmes Austroungārijas polārpētniekam, vienam no Franča Jozefa Zemes pirmatklājējiem, Jūliusam fon Pajeram. Bāzē ir trīs guļamistabas ar 10 gultasvietām, vestibils, virtuve, divas laboratorijas, darbnīca, saldētava, noliktava.
Zinātniskā darbība
Galvenā izpētes joma ir polārā ekoloģija.
Lamins Gasama
Lamins Gasama (Lamine Gassama; dzimis ) ir Senegālas futbolists, aizsargs, Senegālas futbola izlases dalībnieks. Kopš 2018. gada spēlē Turcijas futbola Superlīgas kluba Göztepe S.K. sastāvā.
Wanna One
Wanna One (워너원) ir mūzikas grupa no Dienvidkorejas. Grupu izveidoja Kang Daniel, Park Ji-hoon, Lee Dae-hwi, Kim Jae-hwan, Ong Seong-wu, Park Woo-jin, Lai Kuan-lin, Yoon Ji-sung, Hwang Min-hyun, Bae Jin-young, Ha Sung-woon.
2018. gada Latvijas futbola Virslīgas sezona
'''Latvijas futbola virslīgas 2018. gada sezona''' bija 44. Virslīgas sezona. Čempionātu organizēja Latvijas Futbola federācija.
2018. gada Latvijas futbola virslīgas ģenerālsponsors bija "SynotTip", tāpēc čempionāta oficiālais nosaukums bija "SynotTip Virslīga".
Pirmssezonas turnīrs
No 9. līdz 25. martam, Skonto stadionā tiek aizvadīts jauns pirmssezonas turnīrs-Virslīgas kauss,kurā piedalās visas komandas, kuras piedalās Virslīgā.
Labākie vārtu guvēji
''Atjaunots 15. novembrī''
Pārspēles par vietu Virslīgā
Metta/LU uzvarēja divu spēļu summā ar 10:2 un saglabāja vietu Virslīgā. ---
---
Saldus novada pašvaldības Druvas vidusskola
Saldus novada pašvaldības Druvas vidusskola ir Saldus novada Domes dibināta izglītības iestāde, kura īsteno pamatizglītības un vidējās izglītības programmas. Tā atrodas Skolas ielā 2 Saldus pagasta Druvas ciemā, netālu no Saldus pilsētas. Skolai pieder arī internāta ēka.
Vēsture
Jaunās skolas ēku celtniecība kolhoza "Druva" centrā sākās 1986. gada rudenī, bet tā atklāta 1989. gadā. Pirmajā gadā tajā mācījās 320 skolēni un strādāja 30 skolotāji. 2020./2021. mācību gada sākumā skolā mācījās 507 skolēni: 95 skolēni no Saldus pagasta un 329 skolēni no citiem Saldus novada pagastiem, tai skaitā 164 no Saldus pilsētas. Skolas Jauniešu mītnē (internātā) dzīvo 30 skolēni.
Tev, Rūķi!
"Tev, Rūķi!" ir 2016. gadā izdota Latvijas dokumentālā filma. Filmas režisore ir Liene Laviņa-Kalnaella.
Melnkalnes vēsture
Melnkalnes vēsture ir Eiropas vēstures daļa, kas vēstī par notikumiem mūsdienu Melnkalnes teritorijā.
Senie laiki
Senajos laikos (4.—2. gadsimtā p.m.ē.) Melnkalne atradās Ilīrijas valsts sastāvā. 168. gadā pirms mūsu ēras romieši sagūstīja pēdējo Ilīrijas valdnieku Gentiju (Gentius) un izveidoja Ilīrijas (Illyricum) provinci Romas, pēc tam Bizantijas sastāvā. Ap 284–600 m.ē. pastāvēja Austrumromas impērijas province Prevalitana, kuras galvaspilsēta Škodra mūsdienās atrodas Albānijas teritorijā.
Viduslaiku valstis
Viduslaikos Melnkalnē izveidojās slāvu valsts Diokletija jeb Dukļa (854—1252), bet vēlāk Zetas valsts (1356–1496). Pēc Nemanju dinastijas pārvaldītās Serbijas valsts bojāejas 14. gadsimtā Zetā pie varas nāca Balšiču (Balšić) dzimta, bet vēlāk - Crnojeviču (Črnojević) dzimta. Ivans Crnojevičs 1482. gadā pārcēlās uz Cetiņi, kas kļuva par Melnkalnes galvaspilsētu. Šeit Ivans uzbūvēja baznīcu un galma ēku, kas gan līdz mūsdienām nav saglabājušās. Ivana vecākais dēls Džuradžs Crnojevičs kļuva par valdnieku pēc Ivana nāves 1490. gadā. Džuradžs veicināja mākslas un kultūras attīstību, liekot uzbūvēt drukas iekārtu, ar kuru 1493. vai 1494. gadā tika iespiestas pirmās grāmatas serbu valodā.
Osmaņu vasaļvalsts
Melnkalnes nosaukums (Crna Gora) pirmo reizi parādījās Crnojeviču valdīšanas laikā. Lai gan jau sākot ar 1481. gadu Crnojeviču valdītā Melnkalne uzskatāma par Osmaņu vasaļvalsti, pilnā Osmaņu pārvaldībā tā nonāca tikai pašās 15. gadsimta beigās. Piekraste bija Venēcijas valsts sastāvā (1392–1797). Turpmākajā laikā līdz pat 1852. gadam Melnkalni formāli pārvaldīja pareizticīgie bīskapi (vladika), cīnoties par savu neatkarību. Bīskapi tika ievēlēti visas Melnkalnes sapulcē (opštecrnogorski zbor) uz mūžu. Sākot ar 1696. gadu, kad tika ievēlēts Danilo I Petrovičs-Ņegošs Melnkalnē valdīja Petroviču-Ņegošu dinastija. Melnkalnes bīskapi nedrīkstēja precēties un tāpēc tiem nebija oficiālu pēcnācēju. Sākot ar Danilo I (1670-1735), prinči bīskapi sāka ieteikt kā pēcnācējus savus brāļadēlus. Neskatoties uz šo ieteikumu, topošos bīskapus ievēlēja kopsapulcē un varas mantošana nebija automātiska. Tāpēc par dinastiju var runāt vien nosacīti.
Neatkarīgā Melnkalne
1852. gadā pēdējais ievēlētais bīskaps Danilo II Petrovičs-Ņegošs pasludināja sevi par laicīgu kņazu un izveidoja laicīgu valsti - Melnkalnes kņazisti, kļūstot pats par kņazu Danilo I. 1860. gada 13. augustā Danilo mira no atentātā gūtajām traumām, paspējot tomēr novēlēt savu titulu brāļadēlam Nikolam, kurš kļuva par kņazu Nikolu I. Saskaņā ar 1878. gada noslēgto Sanstefano līgumu Melnkalne gandrīz trīskāršoja savu teritoriju, bet tajā pašā gadā noslēgtais Berlīnes līgums, līdz tam de facto pastāvējušo neatkarīgo teritoriju atzina starptautiski kā neatkarīgu valsti. Berlīnes līgums gan atkal samazināja Melnkalnes teritoriju, bet, salīdzinot ar laiku pirms 1878. gada tā tik un tā bija dubultojusies. Nikola I 1905. gadā pieņēma pirmo Melnkalnes konstitūciju, saskaņā ar kuru tika izveidots vēlēts parlaments (Skupština). 1910. gadā Nikola saskaņā ar parlamenta petīciju pieņēma karaļa titulu. I Pasaules kara laikā Nikolas vadītā armija cieta sakāvi un 1916. gadā Melnkalni okupēja Austroungārijas spēki. Nikola aizbēga uz Itāliju, kur viņa pēcnācēji dzīvo vēl šobrīd. 1918. gada novembra sākumā sabiedroto spēki atbrīvoja Melnkalni.
Dienvidslāvijas sastāvā
1918. gada 1. decembrī Podgoricas Asamblejas laikā melnkalnieši nolēma neļaut atgriezties Nikolam, bet veidot kopēju valsti ar Serbijas karalisti. Neatkarības atbalstītāji uzsāka bruņotu sacelšanos, kura tika apspiesta. Tādējādi Melnkalne pievienojās Serbu, Horvātu un Slovēņu Karaļvalstij. 1922. gadā Melnkalne kļuva par Zetas teritorijas Cetiņes apgabalu. Šim apgabalam tika pievienotas arī albāņu apdzīvotās piekrastes, kas nekad līdz tam nebija ietilpušas Melnkalnē. Tādējādi aptuveni 150 gadu laikā Melnkalnes teritorija bija vairākas reizes palielinājusies (18. gadsimtā tā bija aptuveni 30x50 km liela teritorija ap Cetiņi).
Pāri Visumam
"Pāri Visumam" (en) ir 2007. gada romantiska drāma, kuras režisore ir Džūlija Teimora. Galvenās lomas filmā atveido Džims Stērdžess, Evana Reičela Vuda, Džo Andersons, Mārtins Luters Makojs, T.V. Karpio un Deina Fuksa. Filmas pirmizrāde notika Toronto filmu festivālā.
Melnkalnes vēsture
Dienvidslāvijas sastāvā
Pēc II Pasaules kara Melnkalne kļuva par vienu no Dienvidslāvijas Sociālistiskā Federatīvā Republikas republikām. Sākotnēji tās nosaukums bija Melnkalnes Tautas Republika, bet 1963. gadā tā tika pārdēvēta par Melnkalnes Sociālistisko Republiku (Socijalistička Respublika Crna Gora).
Pāri Visumam
Filmas sižets norisinās 20. gadsimta 60. gados, kad divi jaunieši Džūds un Lūsija iemīlas viens otrā.
Melnkalnes vēsture
Dienvidslāvijas sastāvā
Pēc DSFR izjukšanas 1992. gadā Melnkalne kā vienīgā no bijušajām Dienvidslāvijas republikām saglabāja savienību ar Serbiju, izveidojot Dienvidslāvijas Federatīvo Republiku (Federativna Respublika Jugoslavija), kas 2003. gadā, pakļaujoties intensīvām Melnkalnes neatkarības vēlmēm, tika reorganizēta par Serbijas un Melnkalnes valstu savienību (Državna Zajednica Srbija i Crna Gora).
Neatkarības atjaunošana
2006. gada 21. maijā notika referendums par Melnkalnes kā neatkarīgas valsts izveidošanu, t.i., izstāšanos no Serbijas un Melnkalnes savienības. 31. maijā tika nosaukti rezultāti - 55,5% iedzīvotāju bija nobalsojuši "par" un 3. jūnijā Melnkalne un 5. jūnijā Serbija tika pasludinātas par neatkarīgām valstīm. Serbija un Melnkalne bija pēdējās no bijušās Dienvidslāvijas republikām, kas atdalījās viena no otras.
Meža Doski
Meža Doski ir ciems Aulejas pagastā, Krāslavas novadā. Atrodas 281 km attālumā no Rīgas.
Pušči
Pušči (arī Puščas) ir ciems Varakļānu novada Murmastienes pagastā. Atrodas pagasta dienvidu daļā 7,7 km no pagasta centra Murmastienes, 13,3 km no novada centra Varakļāniem un 204,3 km no Rīgas.
Ķēdaiņu "Nevežis" (basketbols)
Ķēdaiņu basketbola klubs "Nevežis" (lt) ir profesionāls basketbola klubs, kas ir bāzēts Ķēdaiņos, Lietuvā un spēlē Lietuvas Basketbola līgā. Pastāvēšanas vēsturē "Nevežis" ir izcīnījis vienu Lietuvas otrās līgas čempionu titulu (2002), kā arī tas divas reizes ir uzvarējis Baltijas Basketbola līgas izaicinājuma kausā (2005, 2008).
2022.—2023. gada sezonā "Nevežis" sastāvā spēlē latviešu saspēles vadītājs Artūrs Žagars.
Cresa
<mapframe text="Cresa" width=280 height=280 zoom=8 > { "type": "ExternalData", "service": "geoshape", "ids": "Q13280" } Cresa (hr) ir Horvātijai piederoša sala Adrijas jūrā. Izvietojusies Dalmācijas piekrastē, Kvarnera līcī, 4 km plats jūras šaurums rietumos to atdala no Istras pussalas, Kvarneriča šaurums austrumos — no Dalmācijas krasta, administratīvi ietilpst Piejūras-kalnu županijā. Salas reljefs kalnains, augstākais punkts ir Gorice (648 m vjl). Kopā ar Krkas salu tiek uzskatītas par lielākajām Adrijas jūras salām — to aprēķinātā platība ir identiska: 405,78 km². No Lošiņas salas dienvidos Cresu atdala mākslīgs kanāls, ko šķērso paceļamais tilts. Ar Krkas salu un Istras pussalu Cresu savieno prāmja satiksme. Populārs tūristu galamērķis.
Joško Gvardiols
Joško Gvardiols (hr, dzimis ) ir horvātu futbolists, spēlē aizsarga pozīcijā, Horvātijas futbola izlases dalībnieks. Kopš 2023. gada Gvardiols pārstāv Anglijas Premjerlīgas klubu Manchester City F.C. No 2020. gada līdz 2023. gadam Gvardiols pārstāvēja Vācijas Bundeslīgas komandu RB Leipzig.
Iepriekš spēlējis Horvātijas līgas komandā Dinamo Zagreb.
Horvātijas futbola izlases sastāvā debitējis 2021. gadā. Piedalījies 2020. gada Eiropas čempionātā, kā arī 2022. gada Pasaules čempionātā.
Sasniegumi
Dinamo Zagreb
RB Leipzig
Helēna Bonema Kārtere
Helēna Bonema Kārtere (en; dzimusi ) ir angļu teātra, televīzijas un kinofilmu aktrise. Viņa ir pazīstama, pateicoties lomām filmās "Cīņas klubs", A Room with a View, kā arī vairākās Harija Potera filmās. Harija Potera filmās Helēna Bonema Kārtere tēloja Bellatrisi Svešovsku (Bleku). Tāpat attēlojusi lomas vairākās sava vīra, režisora Tima Bērtona filmās.
Viņa ir divreiz izvirzīta Amerikas Kinoakadēmijas balvai par labāko aktrisi: par lomu filmā "Dūjas spārni" (1997) un filmā "Karaļa runa" (2010). Viņa ir astoņas reizes nominēta Zelta globusa balvai, četras reizes Emmy balvai un sešas reizes — BAFTA balvai, no kurām vienu BAFTA kino balvu ieguva 2011. gadā par lomu filmā "Karaļa runa". Ieguvusi divas Ekrāna aktieru ģildes balvas — par karalienes Elizabetes lomu filmā "Karaļa runa" un princeses Mārgaretas lomu vēsturiskajā drāmas seriālā "Kronis" (3—4 sezonā, 2019—2020).
Lodes pār Brodveju
"Lodes pār Brodveju" (en) ir 1994. gada ASV kinokomēdija, kuras režisors un viens no scenārija autoriem ir Vudijs Allens. Filmā galvenās lomas atveido Džims Brodbents, Džons Kjūsaks, Hārvijs Fairstīns, Čezs Palminteri, Mērija Luīza Pārkere, Robs Rainers, Dženifera Tillija, Treisija Ulmana, Džo Viterelli, Džeks Vordens un Daiena Vīsta.
1928. gadā Ņujorkā grūtībās nonākušais dramaturgs spiests savā jaunākajā izrādē iekļaut netalantīgo gangstera draudzeni, lai panāktu tās producēšanu.
Filmas "Lodes pār Brodveju" pirmizrāde notika Venēcijas kinofestivālā. Filma guva lielus panākumus un tā nominēta septiņām Amerikas Kinoakadēmijas balvām, tostarp kategorijās "Labākais režisors", "Labākais oriģinālscenārijs", "Labākā aktrise otrā plāna lomā" (Vīsta un Tillija) un "Labākais aktieris otrā plāna lomā" (Palminteri). Vīsta par savu sniegumu saņēma "Labākās aktrises otrā plāna lomā" balvu. Vairāku kritiķu vērtējumā tā atzīta par vienu no gada labākajām filmām, kā arī par vienu no Allena labākajiem darbiem.
Hulio Granda
Hulio Ernesto Granda Zunjiga (es; dzimis Kamanā) ir Peru starptautiskais lielmeistars šahā (1986).
Biogrāfija
Šahu iemācījies spēlēt piecu gadu vecumā. No 1980. gadu vidus bijis viens no vadošajiem Peru šahistiem. Piecas reizes uzvarējis Peru šaha čempionātos (1994, 1995, 1996, 1997, 2002). 1987. gadā Zagrebā piedalījies Pasaules šaha čempiona nosaukuma izcīņas cikla starpzonu turnīrā, kurā dalījis 4.-6. vietu un bijis tuvu iekļūšanai pretendentu turnīrā. Starpzonu turnīros piedalījies vēl divas reizes 1993. gadā, kad Profesionālā šaha asociācijas (PŠA) turnīrā Groningenā bijis 14. vietā, bet Starptautiskā šaha federācijas (FIDE) turnīrā Bīlē palicis 33. vietā. 1993. gadā uzvarējis Dienvidamerikas individuālajā šaha čempionātā. 1990. gados sekmīgi piedalījies starptautiskos šaha turnīros, kuros uzvarējis vai dalījis pirmās vietas Leonā (1990, 1997), Barselonā (1990), Seviljā (1990), Buenosairesā (1991), Ņujorkā (1992), Braziljā (1993), Mara del Platā (1993), Pamplonā (1995, 1996), Sanpaulu (1995), Amsterdamā (1995, 1996). 1997. gadā piedalījies Pasaules šaha čempionātā pēc izslēgšanas sistēmas, kurā 1. kārtā uzvarējis Bojanu Kurajicu, bet 2. kārtā zaudējis Aleksejam Širovam.
No 1999. līdz 2002. gadam nav piedalījies šaha turnīros, bet sākot ar 2003. gadu atsācis aktīvā šahista gaitas. Atgriešanās bijusi sekmīga. 2003. gadā Havanā uzvarējis Hosē Raula Kapablankas memoriālā. 2004. gadā bijis labākais starptautiskā šaha turnīrā Santjago. 2005. gadā uzvarējis starptautiskajos šaha turnīros Gvajakilā, Santakrusā un Buenosairesā. 2006. gadā uzvarējis starptautiskajos šaha turnīros Sortā (Spānija) un Santjago. 2007. gadā dalījis pirmo vietu starptautiskajā šaha turnīrā Pamplonā. 2008. gadā dalījis pirmo vietu starptautiskajā šaha turnīrā Almerijā. 2009. gadā uzvarējis starptautiskajos šaha turnīros Sankristovalā de la Lagunā, Konegliano un atkal Pamplonā. 2014. gadā uzvarējis Andoras starptautiskajā šaha turnīrā Andorra Open un Valjadolidas starptautiskajā šaha turnīrā. 2015. gadā dalījis pirmo vietu La Rodas (Kastīlija-Lamanča) starptautiskajā šaha turnīrā.
Četras reizes uzvarējis Amerikas kontinenta valstu individuālajā šaha čempionātos (2007, 2012, 2013 and 2014), bet 2012. un 2005. gadā šajos turnīros bijis otrais. 2008. gadā uzvarējis Iberoamerikas valstu individuālajā šaha čempionātā.
Pārstāvējis Peru komandu lielākajos komandu šaha turnīros:
Par panākumiem turnīros FIDE 1984. gadā Grandam piešķīrusi starptautiskā meistara (IM), bet 1986. gadā - starptautiskā lielmeistara (GM) nosaukumu.
Artūrs Uškāns
Artūrs Uškāns (dzimis Rēzeknē) ir latviešu mūziķis, folklorists, komponists, aranžētājs un multiinstrumentālists, sabiedriskais un kultūras darbinieks, grupas "Laimas Muzykanti" dibinātājs un vadītājs, Vaboles pagasta etnogrāfiskā ansambļa "Vabaļis" vadītājs.
Izglītība
1986. gadā Artūrs Uškāns absolvējis Rēzeknes J. Ivanova mūzikas vidusskolu, iegūstot kordiriģenta, mūzikas skolotāja un solfedžo pasniedzēja specialitāti. Fakultatīvi, komponistes Līgas Liepiņas klasē, apguvis kompozīciju. 2000. gadā beidzis Daugavpils Universitātes (DU) Dabaszinātņu un matemātikas fakultātes Informātikas nodaļu, iegūstot informātikas skolotāja un multimediju speciālista profesionālo kvalifikāciju. Vēlāk studējis DU profesionālajā maģistra studiju programmā „Sabiedrības un iestāžu vadība”.
Darba pieredze
Muzikanta karjeru A. Uškāns sācis kā Rēzeknes rajona Kaunatas ciema estrādes ansambļa (1985–1986) un Rēzeknes rajona kultūras nama estrādes orķestra „Uškāna jaunskunga kapela” (1987–1992) vadītājs. No 1994. līdz 2009. gadam strādājis Daugavpils Universitātes Informātikas katedras Multimediju centrā kā multimediju speciālists. 2002. – 2009. gadā A. Uškāns DU Mūzikas un mākslu katedrā vadījis studiju kursus „TV reklāma” un „Skaņa multimedijos”. 1995. gadā dibinājis folkroka grupu „Laimas Muzykanti”, savukārt, 2006. gadā – Vaboles pagasta (Daugavpils novads) Etnogrāfisko ansambli „Vabaļis”. Kopš 2007. gada darbojas kā privātuzņēmējs – IK „Latgolys Zvaigzne”, un biedrības „Latgalīšu Etnokulturys centrs” vadītājs.
3.	 Latgales Kultūras Gada balva „Boņuks”
-	“Labākā koncertgrupa” – „Laimas Muzykanti” -	“Labākā tautas mūzikas dziesma” par dziesmu “Čiguons”, „Laimas Muzykanti”, Artūra Uškāna aranžējums.
4.	 Latvijas teātra gada balva „Spēlmaņu nakts”
Latvijas Teātra gada balvas „Spēlmaņu nakts 2008” nominācija „Gada labākā teātra mūzika” - R. Blaumanis "Velniņi". Daugavpils teātris, rež. V. Jansons.
Ģimene
Artūra Uškāna vecāki ir muzikants un mūzikas instrumentu labošanas meistars Antons Uškāns (1926 – 1993) un apģērbu piegriezēja – modelētāja Vanda Uškāne (dz. 1930). Viņam ir 2 brāļi – Vilhelms un Roberts. Dēls – Matīss.
Čezs Palminteri
Kalodžero Lorenco "Čezs" Palminteri (en, dzimis ) ir amerikāņu aktieris.
Vislabāk pazīstams ar lomām Roberta De Niro filmā "Bronksas stāsts" (A Bronx Tale, 1993), Vudija Allena filmā "Lodes pār Brodveju", par ko viņš nominēts Amerikas Kinoakadēmijas balvai kategorijā "Labākais aktieris otrā plāna lomā" un situāciju komēdijseriālā "Amerikāņu ģimenīte".
Situatīvā apziņa
Situatīvā apziņa ir apkārtējās vides un tājā esošo notikumu uztvere un interpretācija.
Situatīvā apziņa tiek uzskatīta par kritisku, bet bieži vien nenovērtētu pamatu veiksmīgai lēmumu pieņemšanai nestandarta situācijās, no kurām daudzas ir saistītas ar pašaizsardzību, izdzīvošanas prasmēm, īpašuma aizsardzību, aviāciju, gaisa satiksmes kontroli, kuģu navigāciju, veselības aprūpi, militārās vadības un kontroles operācijām.
Volejbols 2012. gada vasaras olimpiskajās spēlēs
Volejbolā 2012. gada vasaras olimpiskajās spēlēs tiek sadalīti 4 medaļu komplekti — vīriešu un sieviešu izlasēm un vīriešu un sieviešu pludmales volejbola pārim. Sacensības notiek no līdz. Latviju pārstavēs četri sportisti pludmales volejbolā - Mārtiņš Pļaviņš, Aleksandrs Samoilovs, Jānis Šmēdiņš un Ruslans Sorokins
Meža Gaileiši
Meža Gaileiši ir ciems Feimaņu pagastā, Rēzeknes novadā. Atrodas 234 km attālumā no Rīgas.
Junjeski Kesada
Junjeski Kesada Peress (es; dzimis Viljaklaras provincē) ir Kubas starptautiskais lielmeistars šahā (2005).
Biogrāfija
No 2002. gada regulāri piedalījies Kubas šaha čempionātu finālos. 2008. gadā kļuvis par Kubas šaha čempionāta uzvarētāju. Daudzu starptautisko šaha turnīru laureāts, tajā skaitā uzvarējis vai dalījis pirmās vietas Havanā (2001), Karlosa Torres Repeto memoriālā Meksikā (2003), Santaklarā (2007), Tarihā (Bolīvija, 2010), Filadelfijā (2015).
Piedalījies Pasaules kausa izcīņās šahā pēc izslēgšanas sistēmas, kurās 2011. gadā Hantimansijskā 1. kārtā zaudējis Lasaro Brusonam, bet 2015. gadā Baku 1. kārtā zaudējis Ernesto Inarkijevam.
Pārstāvējis Kubas komandu lielākajos komandu šaha turnīros:
Par panākumiem turnīros FIDE 2003. gadā Kesadam piešķīrusi starptautiskā meistara (IM), bet 2005. gadā - starptautiskā lielmeistara (GM) nosaukumu.
Sārnas
Sārnas ir ciems Varakļānu novada Murmastienes pagastā. Atrodas pagasta austrumu daļā 14,4 km no pagasta centra Murmastienes, 6,5 km no novada centra Varakļāniem un 207,4 km no Rīgas.
Apdzīvotā vieta atrodas netālu no autoceļa V869 (Tiltagals–Mežastrodi–Varakļāni).
Nika Melia
Nika Melia (ka; dzimis ) ir Gruzijas politiķis, Apvienotās nacionālās kustības partijas priekšsēdētājs un bijušais Gruzijas parlamenta loceklis.
Politiskā darbība
No 2016. līdz 2019. gadam un no 2020. līdz 2021. gadam viņš bija Gruzijas parlamenta deputāts no Apvienotās nacionālās kustības. Viņam ir Oksfordas Brūkas universitātes maģistra grāds starptautiskajās attiecībās.
Melia bija viens no 2019. gada Gruzijas protestu organizētājiem. Protests izvērsās par mēģinājumu iebrukt parlamenta ēkā, ko apturēja specvienības. Rezultātā Melia tika apsūdzēts pēc panta par vardarbības organizēšanu grupā, grupas vadīšanu vai piedalīšanos tajā. 2019. gada jūnijā tiesa noraidīja apsūdzības prasību par pirmstiesas apcietinājumu un lika Meliam iemaksāt drošības naudu, valkāt uzraudzības rokassprādzi un izmeklēšanas laikā arī nodot savu pasi.
2020. gada 1. novembrī Melia bija viens no līderiem opozīcijas mītiņā, kas pieprasīja atkārtotas parlamenta vēlēšanas. 2020. gada 21. decembrī Melia ar 64.9% balsīm tika ievēlēts par Apvienotās nacionālās kustības partijas priekšsēdētāju.
Pēc Melias atteikuma maksāt drošības naudu, Tbilisi pilsētas tiesa viņam piesprieda pirmstiesas apcietinājumu. 2021. gada 23. februārī specvienības un policija iebruka Apvienotās nacionālās kustības birojā un arestēja Meliu. Eiropas Savienība sagādāja drošības naudu, kā arī 2021. gada 19. aprīlī panāca līguma noslēgšanu starp politiskajām partijām. Melia tika atbrīvots 2021. gada 10. maijā.
2021. gada 5. oktobrī Gruzijas parlaments apstiprināja Melias lūgumu izbeigt viņa parlamenta mandātu. Melias lēmums bija reakcija uz partijas "Gruzijas sapnis" izstāšanos no līguma ar opozīciju.
Cres
Cres var būt:
Kuzma
Kuzma (ru) ir grieķu cilmes krievu personvārds.
Arī uzvārds:
Nigēras administratīvais iedalījums
Nigēras administratīvo iedalījumu veido 7 reģioni un 1 galvaspilsētas apgabals. Reģioni sīkāk iedalīti 36 departamentos. Kopš 2006. gada 36 departamentus veido 265 komūnas (urbānās un lauku komūnas). Pēc platības lielākā administratīvā vienība ir Agadesas reģions (667 799 km²), bet mazākā – Niamejas apgabals (402 km²). Pēc iedzīvotāju skaita lielākā administratīvā iedalījuma vienība ir Zinderas reģions (3 539 764 iedzīvotāji), bet mazākā — Agadesas reģions (487 620 iedzīvotāji)
Autoceļš V580
V580 autoceļš Rēzekne—Ciskādi—Ružina ir Latvijas vietējais autoceļš, kas savieno Rēzekni caur Ciskādiem ar autoceļu P59 Tiskādos. Autoceļš ir 21,5 km garš un klāts ar asfaltbetona un grants segumu. Ceļš šķērso Rēzeknes pilsētu un Rēzeknes novada Ozolmuižas, Sakstagala un Silmalas pagastus.
2004. gada ASV prezidenta vēlēšanas
Kandidātu izvirzīšana
Republikāņu partija nominēja toreizējo prezidentu Džordžu V. Bušu. Džordžam V. Bušam nestājās pretī nekāda nopietna opozīcija.
Demokrātu partijas nominācijai pieteicās 9 kandidāti. Džons Kerijs uzvarēja nomināciju un izvēlējas Džonu Edvardsu — Ziemeļkarolīnas senatoru, kā viņa viceprezidenta kandidātu.
Oļģerts Grāvītis
Oļģerts Grāvītis (dzimis, miris ) bija latviešu muzikologs un komponists, Latvijas Mūzikas akadēmijas profesors, Triju Zvaigžņu ordeņa virsnieks.
Dzimis Alūksnē. Mācījies Cēsu mūzikas skolā, vēlāk mūzikas vidusskolā Rīgā. Kā muzikologs 1952. gadā pabeidza Latvijas PSR Konservatoriju, kur studēja Jēkaba Vītoliņa klasē, pēc tam studēja aspirantūrā Ļeņingradas konservatorijā. Atgriežoties Rīgā, pabeidza Latvijas konservatoriju, iegūstot komponista kvalifikāciju, mācoties pie Jāņa Ivanova.
No 1961. gada — pasniedzējs Latvijas PSR konservatorijā, no 1984. gada — profesors, Mūzikas vēstures katedras vadītājs.
Breidens Holtbijs
Spēlētāja karjera
Profesionāļa karjeru Holtbijs sāka 2009.—10. gada sezonā, to dalot starp spēlēšanu ECHL un AHL. AHL Hēršijas "Bears" rindās aizvadīja 37 spēles, un kopā ar komandu izcīnīja Kaldera kausu. Nākamajā sezonā Holtbijs debitēja NHL, Vašingtonas "Capitals" rindās aizvadot 14 spēles. 2011.—12. gada sezonu Holtbijs pamatā aizvadīja AHL, taču sezonas izskaņā, Tomāša Vokouna un Mihala Noivirta savainojumu dēļ, tika izsaukts uz NHL, veiksmīgi palīdzot "Capitals" Stenlija kausa izcīņā sasniegt konferences pusfinālu, kurā gan tā septiņās spēlēs piekāpās Ņujorkas "Rangers" hokejistiem.
2020. gada oktobrī, pēc 10 "Capitals" rindās aizvadītām sezonām, Holtbijs noslēdza divu gadu līgumu ar Vankūveras "Canucks".
Meža Japini
Meža Japini ir ciems Izvaltas pagastā, Krāslavas novadā. Atrodas 258 km attālumā no Rīgas.
Dmanisi
Dmanisi (ka) ir pilsēta Gruzijas dienvidaustrumos, Lejaskartlijas mharē. Municipalitātes centrs. Pilsēta atrodas Dmani vulkāniskajā plato Mašaveri upes krastos 93 km no galvaspilsētas Tbilisi. Lielākā daļa pilsētas iedzīvotāju ir gruzīni (81%), azerbaidžāņi (14%) un armēņi (2%).
Vēsture
Sena apdzīvota vieta. 6.—8. gadsimtā bija bīskapa rezidence. Kā pilsēta minēta no 9. gadsimta un piederējusi arābiem. Uzplauka 12.—13. gadsimtā, kad caur pilsētu gāja karavānu ceļš uz austrumiem. Vēlākos laikos iekarojuši dažādi karaspēki, līdz 18. gadsimtā nopostīta. 19. gadsimta beigās Krievijas impērijas kartēs atzīmēta kā Baškičetas (Башкичетъ) ciems, ko dibinājuši no Krimas ieceļojušie duhobori. 1933. gadā Baškičeta kļūst par rajona centru. 1947. gadā pārdēvēta tagadējā vārdā, bet 1981. gadā piešķirts pilsētas statuss.
Paleontoloģija
1991. gadā arheoloģiskajos izrakumos Dmanisi apkārtnē tika atrasti 1,8—1,7 miljonus gadu seni hominīdu kauli, ko nodēvēja par Homo erectus georgicus. Tās ir senākās datētās hominīdu fosīlijas, kas atrastas ārpus Āfrikas. Šie arheoloģiskie izrakumi, kā arī citi netālie aizvēsturiskie dzīvnieku atradumi 2007. gadā iekļauta UNESCO Pasaules mantojuma kandidātu sarakstā.
Strēlnieku prospekts (Jūrmala)
Strēlnieku prospekts ir galvenā maģistrāle Jūrmalā, kas savieno Dubultu, Jaundubultu, Pumpuru un Mellužu apkaimes. Strēlnieku prospekts sākas krustojumā ar Dubultu prospektu un beidzas krustojumā ar Mellužu prospektu. Kopējais ielas garums ir 3040 metri, tā ir klāta ar asfalta segumu. Strēlnieku prospektā satiksmes kustība notiek divās joslās. Ielai ir vienvirziena posms no Mellužu puses Mellužu prospekta līdz Slokas ielai, paralēli Strēlnieku prospektam ir Dubultu prospekts, kuram vienvirziena posms ir no Dubultu puses. Ielā ir savrupmāju un vasarnīcu apbūve, daudzas ēkas ir iekļautas ievērojamo celtņu sarakstā.
Ielu savienojumi
Strēlnieku prospekts ir savienots ar šādām ielām:
Sabiedriskais transports
Pa Strēlnieku prospektu kursē 3., 4. un 5. autobuss.
Lauku māja ar krāsni
Lauku māja ar krāsni (et) ir igauņu fovisma gleznotāja Karla Persimegi 1935. gadā radīta glezna.
Apraksts
Tā gleznota ar eļļas krāsu uz audekla, kura izmēri ir 65,5 x 84 centimetri. Glezna atrodas Tartu mākslas muzeja kolekcijā.
Analīze
Gleznā attēlota sieviete, kura stāv pieticīgā lauku mājā pie krāsns un sildās.
Panevēžas "Lietkabelis"
Panevēžas "Lietkabelis" (lt) ir profesionāls basketbola klubs, kas ir bāzēts Panevēžā, Lietuvā. Pašlaik (2012) tas startē Lietuvas Basketbola līgā un Baltijas basketbola līgā. Pastāvēšanas vēsturē "Lietkabelis" ir vienreiz uzvarējis BBL izaicinājuma kausā (2012).
Seimuškas
Seimuškas ir ciems Varakļānu novada Murmastienes pagastā. Atrodas pagasta austrumu daļā 9,8 km no pagasta centra Murmastienes, 10,4 km no novada centra Varakļāniem un 208,3 km no Rīgas.
Apdzīvotā vieta atrodas pie autoceļa V869 (Tiltagals–Mežastrodi–Varakļāni), Ūjiņas upes krastā.
Enns Kasaks
Enns Kasaks (Enn Kasak; dzimis 1954. gada 24. septembrī) ir igauņu zinātnes filozofs, astrofiziķis, zinātnes popularizētājs. Viņa dzimtā valoda ir veru.
Dzīves sākuma posms un izglītība
Enns Kasaks piedzima 1954. gada 24. septembrī Navi ciemā Veru pagastā.
Darba gaitas
No 1981. līdz 1995. gadam Enns Kasaks strādāja par pētnieku Tartu observatorijā, kur nodarbojās ar galaktiku fiziku un kosmoloģiju. No 1995. līdz 1997. gadam viņš bija Veru institūta direktors. No 1998. līdz 2007. gadam Kasaks bija asociētais profesors Tallinas Universitātē. Kopš 2008. gada viņš ir Tartu Universitātes Juridiskās fakultātes pētniecības metodoloģijas asociētais profesors, pasniedzot juristiem filozofijas kursus, tostarp tiesību filozofiju un loģiku. Kopš 2018. gada Kasaks ir arī viesasociētais profesors Tartu Universitātes Reliģijas fakultātē.
Enns Kasaks 2003. gadā izdeva grāmatu par senās astroloģijas un astronomijas vēsturi "Senā gudrība" (Iidne tähetarkus), 2009. gadā — romānu "Brīvā kritiena likums" (Vaba pattulangemise seadus) un 2014. gadā — apjomīgu loģikas mācību grāmatu "Loģikas pamati" (Loogika alused). Viņš ir publicējis rakstus par fiziku, zinātnes un mītu filozofiju, astronomijas un astroloģijas vēsturi, astrālo mitoloģiju, folkloru un veru valodu.
Kasaks ir zinātnes popularizētājs; paralēli darbam universitātē lasījis lekcijas pētniecības centrā AHHAA, Budisma institūtā, Igaunijas Radio universitātē, Kaikas vasaras universitātē u.c.
Reliģiozitāte zinātnē
Enna Kasaka zinātnes reliģiozitātes pamatā ir reliģiozitātes priekšstats, kas pēc būtības nesaista reliģijas jēdzienu ar pārdabisko un ļauj tajā iekļaut arī civilo reliģiju. Tas ir balstīts uz piecām reliģijas dimensijām, ko ir iezīmējis Čārlzs Gloks un Rodnijs Stārks.
Kasaks zinātnē atrod visas piecas reliģijas dimensijas, ko iezīmēja Gloks un Stārks. Pirmkārt, zinātnei ir reliģijas pieredzes dimensija, jo zinātnei ir svētuma, piederības un patiesības sajūta. Zinātnē ir patiesības atklāsme. Šaubas par zinātnes pamatuzskatiem izraisa zinātnieku reakciju, kas ir līdzīga ticīgo reakcijai uz zaimošanu. Zinātnieks sevi uztver kā daļu no zinātnes progresa, kas ved uz patiesības sajūtu. Zinātnē ir "mocekļi" (Džordāno Bruno) un "svētie" (Īzaks Ņūtons). Otrkārt, zinātnei ir rituāla dimensija. Rituāli, iespējams, ir vismazāk sastopami zinātnē. Ir rituāli disertāciju aizstāvēšanai un apbalvošanai, taču tos parasti neuztver nopietni. Labāks piemērs, iespējams, ir laboratorijas rituāli, kuriem nav racionāla pamatojuma. Treškārt, zinātnei ir ideoloģiskā dimensija, kas izteikta stingrā pārliecībā par noteiktu principu spēkā esamību un pārliecībā par noteiktu veidu entītiju esamību vai neesamību. Zinātniskās revolūcijas Tomasa Kūna skatījumā ir līdzīgas reformām reliģijā. Ceturtkārt, zinātnei ir reliģijas intelektuāla definīcija. Šķiet, ka ticība ideālajiem dabas likumiem nāk no teoloģijas. Piektkārt, zinātnei ir reliģijas secīga dimensija: tai ir ietekme uz indivīda dzīvesveidu. Zinātniekam jādzīvo zinātnieka dzīve. Piemēram, absolūtu aizliegumu viltot datus nevar attaisnot bez reliģiskiem argumentiem. Zinātne tiek piedēvēta arī cilvēka glābējam un atpestītājam.
Zinātniski reliģiozitātes pētīšanai zinātnē varētu izmantot smadzeņu pētījumus (piemēram, funkcionālo tomogrāfiju) un sociometriskos pētījumus, kā arī pētnieku tekstus, kuri cenšas būt populāri un pārliecinoši.
Maurīcijas bulbuls
Maurīcijas bulbuls (Hypsipetes olivaceus) ir zvirbuļveidīgo kārtas bulbulu dzimtas putns, kas endēms Maurīcijai.
Sākotnēji bija sistematizēta kā Reinjonas bulbula (Hypsipetes borbonicus) pasuga H. borbonicus olivaceus. Kā atsevišķu sugu izdalīja 1993. gadā.
Izskats
Ķermeņa garums ap 24 cm. Tēviņi un mātītes ārēji līdzīgi, bet tēviņi ir nedaudz lielāki.
Apspalvojums variē dažādās olīvzaļās un pelēkās nokrāsās, vēderam tonis dzeltenīgs. Galva olīvi pelēcīga; to rotā neliels, gandrīz pilnīgi melns cekuls. Knābis oranžs vai dzeltens, kājas iesārtas. Jaunuļu apspalvojums gaiši brūns, knābis — melngans.